JUMAL KÕELEB
Tere! Tore taas kohtuda.
Tahame Joyga soovida kõigile väga õnnistatud uut aastat.
Liigume uude aastakümnesse.
2020 - mida see enesega toob?
Kuna oleme Jumalariigis, siis on kindlasti midagi head tulemas.
Jumalalt ei tulegi kunagi midagi peale hea,
seega on parim püsida Tema riigis.
Meil on vägev sõnum selle aasta jaoks. - Aamen.
Imeline, värskendav,
meid kõiki julgustav ja toitev sõnum.
Oleme saanud selle just selle aasta jaoks.
Me julgeme seda lausa valju häälega välja öelda.
Me usume, et Jumal hakkab tegema imelisi asju sellel aastal.
Tahame ka julgelt kuulutada, et see on armastus-ärkamise aeg.
Armastus-ärkamise aeg.
Sellest on palju prohveteeritud, seda on palju palutud,
seda on palutud ja sellest on palju räägitud,
aga ma tahan kuulutada, et see on armastus-ärkamise aeg.
Jumal on armastus. - Aamen.
See on põhisõnum, mida mina ja Jan tahame pidevalt maailmale edastada.
Jumal on armastus.
Piibel kasutab selleks algkeeles sõna "agape".
"Agape" tähendab Jumala armastust, mida ei saa välja teenida.
- Tingimusteta armastust.
Seda armastust, mida Jeesus Kristus ja Tema ristisurm meile osutas.
Selline armastus, mis ohverdab oma elu teise eest.
Armastus ei ole ainult omadus või tunne, mida Jumal tunneb,
vaid see on Tema olemus.
Ta ongi armastus.
Ta on armastus.
1. Johannese kiri 4:8 ütleb nii:
"Kes ei armasta, see ei ole tundnud Jumalat,
sest Jumal on armastus."
- Sest Jumal on armastus.
Piibel ütleb otse, et kui sina või mina ei armasta,
siis see ei tule sellest, et olen hädine,
vaid sellest, et ma ei tunne Jumalat.
Sest kui ma tunneksin Teda
ja kui ma tunnen Teda,
siis ma ka muutun, sest Tema on armastus
ja see muudab meid.
Ja see armastus on nii suur,
et seda kogedes ei saa jätta teist inimest armastamata.
See on armastuse-ärkamine, mida tahamegi kuulutada.
Tahame kuulutada seda kõigi eludesse.
Jumala armastus võib tulla ja vallutada meid kõiki.
See toob ka vastuse väga paljudele asjadele.
Jumalast voolab pidevalt armastust.
Ta on katkematu, lõputu armastus.
Pidevalt ja kogu aeg.
Kogu inimkonna kohal voolab pidevalt Jumala armastus.
Nii on olnud aegade algusest saadik.
Ta on sama eile, täna ja igavesti ja Ta ei muutu kunagi.
Ta on algusest peale olnud armastus.
Juhtus aga, et inimene
tahtis pattulangemises minna oma teed
ja ta pöörduski oma teele.
Meil kõigil on pidevalt see valik.
Sama vabadus ja valik.
Ma võin käia oma teed üksi ja oma jõuvarude najal,
või ma võin avaneda ja ühineda Jumala tohutu armastuse jõega.
Ühendus minu ja armastuse vahel ei pea enam olema katkenud.
Kui kahtled Jumala armastuses, siis vaata, mida Piibel ütleb.
Me ei pea tegema midagi muud, kui vaatama ristile.
1. Johannese kiri 4:10: "Selles on armastus -
ei, mitte selles, et meie oleme armastanud Jumalat,
vaid et Tema on armastanud meid
ja on läkitanud oma Poja lepitusohvriks meie pattude eest."
Piibel ütleb, et Ta läkitas oma Poja
ja tegi seda enne, kui keegi oli üldse palunud andestust.
Ta armastas meid nii palju.
Johannese 15:13.
Jeesus ütles: "Ei ole olemas suuremat armastust kui see,
et keegi annab elu oma sõprade eest."
Jumal armastas Sind ja mind nii palju,
et läkitas ainusündinud Poja surema sinu ja minu eest.
Jeesus armastab sind ja mind nii palju,
et Ta andis oma hinge.
Ta andis selle ise, keegi ei võtnud seda Temalt.
Ta andis selle vabatahtlikult.
Püha Vaim armastab meid nii palju, et Ta on tulnud meisse armust elama.
Sellest suuremat armastust ei ole kellelgi.
Selles ongi armastus ja see on väga vabastav.
See armastus ei sõltu sellest, et mina olen tohutult hea.
Hoopis Jumal on nii hea.
Tema on armastus.
On imeline teada, et selles armastuses saame hingata.
Võime lihtsalt võtta selle vastu, sest iga inimene, olgu noor või vana,
olgu väike või suur, mees või naine,
iga inimene on loodud armastusest sõltuvaks,
sest Jumal on ju armastus.
Ka sina ja mina oleme sellest sõltuvad.
Ma tunnistan seda otse - ma vajan armastust.
Nagu kala vajab vett ja lind õhku, et lennata.
Inimene vajab armastust, et tunda end elusana ja tõelisena,
et elul oleks mõte ja see oleks tähendusrikas ning hea.
Ilma armastuseta on see tühi.
Hesekieli 47. peatükk annab edasi imelise pildi,
mille prohvet sai voolavast jõest, mis lähtub templist.
See on nii vägev,
sest meie Taevaisast - Jumalast, voolab armastust.
Temast voolab headust,
Temast voolab rõõmu ja rahu.
Temast voolab väge ja tervist.
Täna tahame enesele meelde tuletada,
et Temast voolab pidevalt armastust.
Armastusejõgi on olemas!
Ja see on avatud.
On olemas Jumal, kes on nagu tohutu süda,
mis on armastus, mis on armastuse allikas.
See on selle maailma armastuse allikas,
mis voolab pidevalt.
See uks on avatud selle kaudu, mida Jeesus tegi ristil.
Me kõik võime selle vastu võtta, kui meil on vaid meeles seda teha.
See on nii imeline, kui seda Hesekieli raamatust loeme.
Issand viis prohvet Hesekieli vaimus templi uksele:
"Ja vaata, vesi voolas templi läve alt välja ida poole,
sest templi esikülg oli ida pool;
ja vesi voolas, armastus jooksis, imeline elav vesi jooksis
alla templi parempoolse külgseina alt, lõuna poolt altarit.
Siis ta viis mu välja põhjavärava kaudu
ja vaata, vesi vulises parempoolsest külgseinast.
Ja ta mõõtis tuhat küünart ning laskis mind veest läbi minna:
vett oli pahkluudeni.
Ja ta mõõtis taas tuhat ning laskis mind veest läbi minna:
vett oli põlvini.
Ja ta mõõtis taas tuhat ning laskis mind läbi minna:
vett oli niueteni."
Vesi muudkui tõuseb ja tõuseb, mida enam me julgeme vastu võtta.
Me võime...
- Hüpata sinna jõkke.
"Ja ta mõõtis taas tuhat:
siis oli jõgi, millest ma ei saanud läbi minna,
sest vesi oli kõrge; vesi oli paras ujumiseks,
jõgi, millest ei saadud läbi minna.
Siis ta küsis minult: Inimesepoeg, kas oled seda näinud?”
Mõtle sellele imelisele pildile -
armastusejõele, mille saame vastu võtta oma ellu.
Kui palju armastust tahab Jumal meile anda?
Siin on imeline võrdpilt selle kohta.
1. Johannese 4:18: "Armastuses ei ole kartust,
vaid täiuslik armastus ajab kartuse välja,
sest kartuses on karistus,
aga kartja ei ole saanud täiuslikuks armastuses."
Kui palju tahab Jumal anda meile armastust?
Nii palju, et kõik kartus taganeb ja kaob.
Alati, kui meil on hirm,
olgu see siis olukordade, inimeste või tuleviku ees
või kasvõi Jumala karistuse ees,
kuigi Ta on sulle juba kõik andeks andnud.
Mille iganes ees me ka hirmu tunneme,
Jumal tahab valada meisse nii palju armastust, et see on täiuslik.
Millal see on täiuslik?
Siis, kui pole enam ühtegi hirmu.
Täiuslik armastus ajab välja kogu kartuse.
Siis olemegi vabad.
Johannes jätkab:
"Meie armastame,
sest Tema on meid enne armastanud."
Küsimus pole selles,
et sina ja mina pingutame midagi teha uue aasta auks.
See pole meie üritamise küsimus,
vaid see, et sina ja mina saame hüpata üleni sellesse jõkke.
Võime sinna üleni sukelduda ja võtta seda vastu,
sest sind ja mind on selleks loodud.
Võime lihtsalt võtta vastu selle armastuse,
uskudes ja mõistes, et oleme armastatud
ja lasta Pühal Vaimul puudutada end,
"sest Jumala armastus on välja valatud meie südamesse
Püha Vaimu läbi".
Tahame kuulutada, et see voolab, voolab, voolab,
kuni mingit hirmu ei ole enam.
Samas ütles Jumal Hesekielile, et ta peab astuma sinna vette.
Ta pidi astuma sinna sisse ja minema sügavamale jõkke.
See on imeline,
sest kui saime selle aasta jaoks selle sõnumi...
Midagi sündis sel hommikul, kui Issand rääkis meile,
et see aasta saab olema armastuse-ärkamise aasta.
Et tuleb armastuse-ärkamine,
mis minu meelest on alanud juba kaua aega tagasi,
aga tuletame seda taas meelde
ja võtame selle endaga uude aastakümnesse kaasa.
Saagu sellest armastuse aastakümme!
Sel hommikul, kui Issand andis selle armastusesõnumi,
toimus meie kodukandis imeline asi.
Meil on seal üks kosk.
Tol hommikul läksin seda esimest korda vaatama.
Meie maja lähedal voolab väike oja,
mis mõnesaja meetri pärast muutub koseks.
See kosk on olnud tammidega ümbritsetud
1500. aastast saadik.
Selle kose ümber on tekkinid asustus, sest see on ümbruskonna jõuallikas.
Kirikukirjade järgi oli seal sel ajal ka veski.
Seda koske on kasutatud tootmiseks üle 500 aasta.
Nüüd aga võeti viimane tamm maha.
Sõjaaegne betoontamm lasti õhku
ja see kosk on taas vaba.
Jõe vool on vaba.
Sel hommikul, kui sa said sõnumi selle armastuse-ärkamise kohta,
läksin ma seda koske vaatama ja see vool oli vaba.
Esimest korda 500 aasta jooksul voolas see täie hooga.
Täielikult vabana.
See oli nii kinnitav prohvetlik pilt.
Me võtame seda kui prohvetlikku märki -
Jumala armastuse jõgi voolab täie hooga ja vabana.
Kadugu kõik betoonimürakad ja asjad, mis on takistanud.
õik hirmud ja mõtted, et ma ei vääri armastust.
Ega me olegi väärt iseenestes, aga Jeesus kandis meie karistuse,
et me võiksime avasüli
võtta vastu kõik selle, mis tuleb Taevaisalt.
Armastus voolab pidevalt ja kogu aeg.
Olgu ka sinu elust iga kivi ja iga betoonimürakas lõhatud eest
ja voolaku armastuse kosk vabalt ja lõputult kogu aeg.
Pidevalt, ilma takistusteta.
Kui oled võidelnud kaua mingite asjadega
ja igatsenud, et Jumal sekkuks neisse asjadesse või su ellu,
siis tahame kuulutada, et armastuse läbimurre tuleb.
Tahame öelda: ära vaju lootusetusesse!
Kui oled ka pikka aega võidelnud, ära ikkagi anna järele,
sest Roomlastele 5:5 ütleb: "Aga lootus..."
"Aga lootus ei jäta häbisse,
sest Jumala armastus on välja valatud meie südamesse
Püha Vaimu läbi, kes meile on antud."
Ära kaota lootust, sest lootus ei jäta häbisse.
Tahan kuulutada,
et Jumala armastuse jõgi tuleb ka sinu ellu.
See on puudutanud minu elu ja muutnud mu elu nii,
et tunnen seda oma südames iga kord, kui ma palvetan.
Jumala armastus on minu kohal.
Ma ei ole seda väärt, aga see on siiski mu kohal.
See on kõige kallihinnalisem kingitus, mis lihtsalt on minu kohal.
See on mu jõuallikas ja kuulub samas kõigile.
See ei ole minu armuand, vaid see on armuand kõikidele.
Nii tahan kuulutada seda sinugi ellu Jeesuse nimel.
Kuulutada Püha Vaimu täiuslikku armastust,
mis ajab välja kogu hirmu.
Jeesuse nimel, halleluuja!
Lootus ei jäta häbisse.
Mis juhtub siis, kui templist voolav jõgi tuleb?
Mis siis juhtub?
Loen Hesekieli 47:7.
"Aga kui ma tulin tagasi, vaata, siis oli jõe kaldal väga palju puid,
nii siin- kui sealpool..."
Ja edasi salmist 9:
"Ja kõik elavad hinged, kes liiguvad seal,
kuhu need jõed iganes tulevad, virguvad ellu
ja seal on väga palju kalu;
sest kui need veed jõuavad sinna ja vesi paraneb,
siis virguvad kõik ellu seal, kuhu see jõgi tuleb."
See meie kandi tamm lõhati just selle pärast eest ära,
et kalad võiksid kudeda ja elada selles jões.
Nad saavad siis ülespoole ujuda ja seal saab olema palju kalu.
"...sest kui need veed jõuavad sinna ja vesi paraneb,
siis virguvad kõik ellu seal, kuhu see jõgi tuleb."
Meid pole loodud elama kristlase elu ilma väeta.
Ma ei pea rändama kuivas kõrbes, leidmata kusagilt jõudu.
Meid on loodud armastuse vastuvõtjateks.
Armastuse jões ujujateks.
"Ja kalamehed seisavad selle ääres:
Een-Gedist kuni Een-Eglaimini on see võrkude kuivatuspaigaks;
seal on igasugu kalu, nagu suure mere kalu, väga palju...
Ja jõe ääres, selle kaldal siin- ja sealpool
kasvab kõiksugu viljapuid..."
Ka meie eludes võib kasvada igasuguseid viljapuid.
"...nende lehed ei närtsi ja nende vili ei lõpe:
nad kannavad igas kuus uudsevilja..."
Kui meil vaid oleks meeles hoida oma juured selle vee ligi,
siis ei lõpeks meiegi viljad.
Miks? "...sest vesi nende jaoks voolab pühamust;
nende vili on toiduks ja nende lehed terviseks.”
See on eriti tore, kui mõelda, et see jõgi on armastuse jõgi.
Kui Jeesus andis meile käsu armastada teineteist,
siis Ta ei mõelnud kunagi,
et peaksime püüdma seda teha oma inimlikust jõust.
Igaüks meist on loodud sõltuvaks armastusest.
See tähendab, et meid on loodud elama Jumala armastusest lähtuvalt.
Kui mõistad, et see on midagi, mida Jumal tahab välja valada
ja et Jumal on armastus ning Tema on see allikas,
siis tekib täiesti erinev hingamine ja rahu.
See armastus toob esile kõik muu.
Kõik vaimuviljad nagu rahu,
kannatlikkuse, enesevalitsuse.
Need kõik on armastuse viljad.
Kõik on lihtsalt selle armastuse imelised viljad.
Kui ma tean ja saan kogeda, et ma olen armastatud
nagu Johannes sellest 1. Johannese 4:16 kirjutab:
"Ja me oleme tunnetanud ja uskunud armastust,
mis Jumalal on meie vastu.
Jumal on armastus
ja kes püsib armastuses, püsib Jumalas ja Jumal püsib temas."
See on liiga hea, et olla tõsi. Mõelda vaid, et selles saab püsida.
Me võime püsida selles armastuse jões kogu aeg.
Võime elada selles, nautida seda,
lasta sel end hooldada, tervendada ja terviklikuks teha.
Tuua rahu, väge ja lõõgastust.
Lasta sel ajada ära kogu hirmu.
Korraga on mul hea olla.
Korraga ongi armastus tõeline.
Jumal on armastus ja Temas ei ole mingit pimedust.
Aitäh, Isa!
Seda tahame kuulutada selleks aastaks meile kõigile.
Armastuse-äratust.
Jumala täiuslikku armastust,
mis murrab kõik hirmud ning toob hingamise ja rahu.
Tulgu see kogu Soome üle, Jeesuse nimel.
Palvetame koos sinuga
Aitäh, taevane Isa selle uue aasta eest.
Aitäh uue aastakümne eest.
Aitäh, et võime astuda sellesse uude aastasse
täis lootust ja usku.
Aitäh, et Sinu riik ei kõigu.
Me tahame kuulutada, et see on armastuse aastakümme.
Sinu armastuse äratus, Sinu armastuse aastakümme.
Kui on midagi, mida see maailm igatseb,
siis see on Sinu armastus.
Sinu terviklikuks ja terveks tegev armastus.
Aitäh, Isa, et võime täna palvetada kogu Soome eest
ja isegi kogu maailma eest - tulgu Sinu riik, tulgu Sinu armastus,
äratagu see ellu surnud luud, toogu tervenemist, vabadust,
õnnistust igasse südamesse. Jeesuse nimel.
Issand, aitäh selle voolava jõe eest.
Issand, aitäh, et me saime teada, et on olemas selline armastuse jõgi.
mis pidevalt voolab Sinu südamest ja Su troonilt,
Sinu templist.
Issand, täna üheskoos ja üksteisel käest kinni hoides,
me astume sellesse jõkke.
Me astume koos sellesse jõkke, Issand.
Me läheme sügavale ja laseme selle vool viia kaasa end.
Me läheme vette, sest me ei taha seista vaid rannal.
Me tahame lasta Su imelisel armastuse jõel
viia meid kaasa.
Issand, aitäh, et Sa kasutad meid ja võtad meid oma kasutusse.
Sa täidad meid oma armastusega nii, et Su armastus leotab meid läbi.
Iga rakk saab läbileotatud Sinu armastusest.
Me võime terveneda sügavalt südamest.
Kõige sügavamad südamesopid võivad täituda nii,
et meie karikas on pilgeni täis ja ülevoolav.
Issand, sa tahad, et me liigume ja astume uude aastakümnesse nii,
et meie oma karikas on ülevoolav, mitte nii, et oleme kogu aeg kahjumis.
Meie karikas on täis, see loksub üle serva.
Aitäh, Issand, et võime igal päeval täituda Sinu armastusega.
Aitäh Püha Vaim,
et armastus on meisse valatud Sinu kaudu.
Püha Vaim, tule ja täida iga janunev süda.
Täida meid kõiki Isa armastusega, mis ajab ära kogu kartuse.
Tule Püha Vaim! Puuduta, vabasta ja õnnista meid oma armastusega.
Aitäh Issand, et Sinu armastus muudab kõike.
Sinu armastus muudab kõike.
Issand, sellest tõuseb rõõm, hõiskamine ja pidutsemine.
See tekitab peomeeleolu ja peorõõmu.
Ehe, imeline taevalik pidutsemine, sest rõõm armastuse üle on nii suur,
et see plahvatab nagu ilutulestik meie südames.
Meie süda purskab rõõmust, kui Su armastus täidab selle.
Sa võid lõhata sealt ära kõik vanad betoonimürakad
ning kõik hirmu, mure ja vaeva.
Aitäh Issand tõelise armastuse pidupäeva eest.
Olgu see nagu armastuse pidu.
Võime ammutada Su armastust ja nautida Sinu armastust.
Rõõmustada ja olla peomeeleolus kogu selle uusaastapidustuste ajal.
Jeesuse nimel - head uut aastat!
Head uut aastat ja õnnistusterikast aastat!
Aamen.
On tore toetada tööd,
mis kuulutab evangeeliumi julgelt ja kompromissitult.
Tule ka sina osalema!
Helistades 900 1770, annetad 10 eurot.
Võid kasutada ka pangarekvisiite, mida näed peatselt ekraanil.
Toeta Taevas TV7 tööd,
sest nüüd vajatakse rõõmusõnumit Jeesusest
rohkem kui iial varem.
Aamen.
Tõlge: Meeli ja Marko Martin
Annetustelefon: 900 1770 (hind 10) Makse saaja: Taevas TV7 Swedbank EE052200221048388411 SEB pank EE441010220109461019 LHV pank EE747700771004169153